Օմեն (ֆիլմ, 1976)

«**Օմեն**» ( Նշան/ Նախանշան), 1976 թվականի  ռեժիսոր Ռիչարդ Դոնների ամերիկյան միստիկական թրիլեր/ սարսափ ֆիլմ, կինոսերիալ «Օմենի» առաջին մասը, որը պատմում է Նեռի Երկրի վրա իշխելու մասին։ 
 
Ֆիլմի պրեմիերան կայացել է 1976 թվականի հունիսի 25-ին։ Ֆիլմն արժանացավ Օսկարի՝ «Ֆիլմի լավագույն երաժշտություն» անվանակարգում։

Սցենարիստ Դևիդ Զելցերը վերամշակեց սցենարը և հրատարակեց հանրահայտ վեպ «Նախանշանը», որը սկիզբ դրեց «Օմեն» գրքերի շարքին, որոնք շարունակեցին Ժոզեֆ Հովարդը և Գորդոն Մագկիլը։

## Սյուժե
Ռոբերտ Տորնը, ամերիկացի դիվանագետ  Իտալիայում, մտահոգ գնում է հռոմեական ծննդատուն՝ նրա որդին մահացել է ծննդաբերության ժամանակ։ Տեղի քահանան՝ հայր Սպիլետտոն, Ռոբերտին առաջարկում է որդեգրել մի տղայի, որը զուգադիպությամբ ծնվել էր Տորնի երեխայի հետ նույն օրը։ Քահանան ասում է, որ տղան որբացել է՝ նրա մայրը մահացել է ծննդաբերության ժամանակ։

Վախենալով, որ Քեթրինը՝ Ռոբերտի կինը, չի դիմանա դաժան լուրը լսելով, Ռոբերտը համաձայնվում է որդեգրել տղային, կնոջը չհայտնելով դրա մասին։ Քահանան Ռոբերտին հայտնում է, որ երեխայի անունը Դեմիեն է։

5 տարի անց Ռոբերտը ստանում է Անգլիայում ԱՄՆ-ի դեսպանի պաշտոնը, ինչի կապակցությամբ Տորն ընտանիքը տեղափոխվում է Լոնդոն։ Դեմիենի 5-ամյակին նրա դայակը՝ Հոլլին պուրակում հսկայական ռոթվայլեր է նկատում։ Շան հայացքը ասես հիպնոզացնում է աղջկան։ Կարճ ժամանակահատվածից հետո խնջույքի հրավիրված բոլոր հյուրերը սարսափով տեսնում են, թե ինչպես է Հոլլին, բարձրանալով տան տանիք, կոկորդը պարանով փաթաթած ցատկում ներքև և մահանում։

Տորների ընտանիքում նոր դայակ է հայտնվում՝ միսս Բեյլոկ։ Պարզվում է, որ ոչ Ռոբերտը ոչ էլ Քեթրինը աշխատանքի չեն հրավիրել նրան։ Այն հարցին, թե որտեղից է նա հայտնվել, նոր դայակը բացատրում է, որ ուղարկվել է գործակալի կողմից ով լուրերից իմացել է Հոլլիի մահվան մասին։ Նա փորձում է համոզել Դեմիենի ծնողներին վերջինիս իր հետ եկեղեցի չտանել (որի շքամուտքում Դեմիենի մոտ հիստերիկա է սկսվում), ինչպես նաև տուն է բերում մի շան՝ այն նույն ռոթվայլերին։ Չնայած բոլոր համոզումներին, որ Դեմիենը շատ է կապվել շանը, որը երեխայի համար հիանալի պահակ է հանդիսանում, Ռոբերտը նոր դայակից պահանջում է ազատվել շնից։
 
Ռոբերտի գրասենյակ է գալիս քահանա Բրեննանը, որը փորձում է համոզել Տորնին, որ վերջինիս որդին նեռ է։ Ռոբերտը հրաժարվում է նրան լսել և դուրս է հրավիրում տնից։ Ավելի ուշ քահանան ևս մեկ անգամ փորձում է խոսել Ռոբերտի հետ։ Նա պնդում է հանդիպել վերջինիս հետ այգում և լսել նրան։ Այգում Բրեննանը նորից պնդում է, որ Ռոբերտի որդին Սատանա է։ Բացի դրանից, քահանան պնդում է, որ Քեթրինը հղի է, սակայն Դեմիենի կողմնակիցները թույլ չեն տա, որպեսզի նա ծնվի և կսպանեն Քեթրինին, ինչից հետո նաև հենց Տորնին։ Քահանան խնդրում է Տորնին գնալ հին քաղաք Մեգիդդո  և այնտեղ գտնել Բուգենհագեն անունով մարդու։ Ռոբերտը նորից հրաժարվում է հավատալ Բրենոնին և հեռանում է։ Նրա գնալուց հետո եղանակը կտրուկ փոխվում է։ Քահանան վազում է եկեղեցի, սակայն դուռը փակ է լինում։ Այդ պահին կայծակը հարվածում է տանիքի վրա գտնվող մետաղական ձողին, որը ընկնելով խոցում է քահանային։

Տանը Ռոբերտը նկատում է, որ Քեթրինը վախենում է Դեմիենից։ Նա նաև հայտնում է, որ հղի է (ինչպես որ պնդում էր քահանան), սակայն մտադիր է աբորտ անել։

Ավելի ուշ միսս Բեյլոկը, խնամելով փոքրիկ Դեմիենին, պարզապես մանկական հեծանիվ քշող երեխային ուղորդում է այն աթոռի վրա, որի վրա կանգնած էր Քեթրինը։ Աթոռին հարվածելով Դեմիենը հավասառակշռությունից շեղում է խորթ մորը, ինչից վերջինս ընկնում է աստիճաններից։ Հիվանդանոց եկած Ռոբերտը իմանում է, որ նրա կինը կենդանի է մնացել, սակայն երեխան, որին նա սպասում էր մահացել է։

Ռոբերտին զանգում է լուսանկարիչ Կիտ Ջեննինգսը, որը դեսպանի կյանքի տարբեր միջոցառումներ էր նկարահանում, այդ թվում նաև Դեմիենի 5-ամյակը։ Նա խնդրում է Ռոբերտին գալ իր մոտ։ Լուսանկարիչը պատմում է, որ իր լուսանկարներում տարօրինակ բծեր է գտել, որոնք ասես մահվան նախանշաններ լինեն. ամպանման պարան դայակի պարանոցի շուրջ և բիծ, որը խոցում էր հայր Բրեննոնին։ Ռոբերտի այն հարցին, թե ինչ շահ ունի լուսանկարիչը ցույց է տալիս իր լուսանկարը, որտեղ նույնպես ամպանման գիծ կա, որը հատում է լուսանկարչի գլուխը։

Ռոբերտը որոշում է միանալ հետաքննությանը։ Հերոսները գնում են ծննդատուն, որպեսզի իմանան, թե ով էր Դեմիենի իրական մայրը։ Տեղ ժամանելով, նրանք իմանում են, որ 5 տարի առաջ հաստատությունը այրվել է և ոչ մի փաստաթուղթ չի մնացել։ Քահանան, որը առաջարկեց Ռոբերտին որդեգրել Դեմիենին կենդանի մնաց հրդեհի ժամանակ, սակայն լուրջ այրվածքներ ստացավ և հիմա ապրում է հեռավոր մենաստանում։ Ռոբերտը և Ջեննինգսը գնում են Ֆրոզինոնում գտնվող մենաստան։ Թորնը հուսահատորեն խնդրում է քահանային նշան տալ, որտեղ փնտրել Դեմիենի կենսաբանական մոր նասին տեղեկություններ։ Վերջինս նշում է Չերվետ գերեզմանոցի անունը։

Գերեզմանոցում դեսպանը և լուսանկարիչը գտնում են ոմն Մարիա Սկիանոյի գերեզմանը, որը մահացել է այն նույն օրը, երբ ծնվել է Դեմիենը։ Կողքին գտնվում է նրա որդու գերեզմանը։ Տորնը և Ջենինգը բացում են գերեզմանը և սարսափահար գտնում են շնագայլի կմախք, իսկ մյուս գերեզմանում՝ փոքրիկի կմախք՝ ջարդված գանգով։ Տորնը հասկանում է, որ դա նրա հարազատ որդին է ում սպանել են, որպեսզի Ռոբերտը իր խնամակալության տակ վերցնի Դեմիենին։ Հանկարծ, լուսնակարչի և դեսպանի վրա է հարձակվում ռոթվեյլերների ոհմակ, որոնցից նրանք փրկվում են ու հեռանում։ Հյուրանոցից Ռոբերտը զանգում է հիվանդանոցում գտնվող կնոջը և պահանջում է, որպեսզի վերջինս շուտափույթ լքի Լոնդոնը։ Քեթրինը չի հասցնում դա անել՝ միսս Բեյլոկը սպանում է նրան։ Իմանալով կնոջ մահվան մասին, Ռոբերտը հուսալքվում և Ջենիննգսին հայտնում է, որ ուզում է սպանի Դեմիենին։ Նրանք մեկնում են Մեգիդդո քաղաք։ Բուգենհագենը, որի մասին ասում էր քահանան էկզորսիստ է։ Նա Ռոբերտին 7 սեպ է տալիս, որոնց միջոցով պետք է սպանել հրեշին և բացատրում է, որ Նեռի հեռացման ծիսակարգը անհրաժեշտ է իրականացնել եկեղեցում։ Նա նաև հաստատում է դեսպանի մտավախությունները միսս Բեյլոկի մասին՝ նա սատանայի որդու ծառան է։ Տորնը սարսափի մեջ է երեխային սպանելու մտքից, ինչին Բուգենհեգենը պատասխանում է, որ Դեմիենն ոչ մարդկային երեխա է։ Ռոբերտը կարող է համոզվել դրանում՝ Դեմիենի մարմնի վրա պետք է նշան լինի երեք վեցերի տեսքով՝ գազանի թիվը։ Չնայած դրան, դեսպանը չի վերցնում սեպերը։ Ջենիննգսը հանդիմանելով վերցնում է սեպերը, սակայն այդ պահին ոչ հեռվում կանգնած բեռնատար մեքենայի արգելակը փչանում է և պոկված հայելին հատում է լուսանկարչի գլուխը։ Ցնցվելով իր ընկերոջ մահվամբ Տորնը վերցնում է սեպերը։

Ուշ երեկոյան Ռոբերտը վերադառնում է տուն։ Նա նորից է նկատում ռոթվեյլերին։ Նրան հաջողվում է փակել շանը նկուղում։ Ռոբերտը բարձրանում է վերև, մի փունջ մազ է կտրում Դեմիենի գլխից և համոզվում է նրա էության մեջ՝ երեխայի մազերի տակ գտնվում է հրեշի թվանշանը։ Այդ պահին նրա վրա է հարձակվում քնից արթնացած դայակը։ Ռոբերտը պայքարում է դայակի հետ և վերջնարդյունքում սպանում է նրան։ Նա անգթորեն քաշում է Դեմիենին մինչև մեքենա և նրան տանում եկեղեցի՝ լրջորեն մտադրված լինելով սպանել նրան։ Դեսպանը մեծ արագության վրա է ընթանում և նրան սկսում է ոստիկանությունը հետապնդել։ Մտնելով եկեղեցի, Ռոբերտը մոտեցնում է թուրը սակայն վերջին պահին վարանում է, նրա հետևից մտած ոստիկանությունը սպանում է դեսպանին։

Ռոբերտի հողարկավորությանը Դեմիենը բռնած է նախագահի ձեռքից։ Դեմիենը շրջվում և ժպտում է...

## Դերերում

## Պարգևներ և անվանակարգեր
### Պարգևներ
* Օսկար (1977) - Լավագույն օրիգինալ սաունդթրեք (Ջերրի Գոլդսմիթ)

### Անվանակարգեր
* Օսկար լավագույն երգի համար - *Ave Satani* (Ջերրի Գոլդսմիթ)
* Ոսկե գլոբուս (1977) - Լավագույն դերասանական դեբյուտը տղամարդու դերում (Խարվի Սթիվենս)
* BAFTA (1977) - Երկրորդ պլանի կնոջ լավագույն դեր (Բիլլի Ուայթլոու)

## Ծանոթագրություններ

## Արտաքին հղումներ
* 
* 

Կատեգորիա:1970-ականների անգլերեն ֆիլմեր
Կատեգորիա:1976 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական սարսափ ֆիլմեր
Կատեգորիա:Բրիտանական ֆիլմեր
Կատեգորիա:Լավագույն երաժշտության համար Օսկարի մրցանակակիր ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ռիչարդ Դոների ֆիլմեր
Կատեգորիա:Ֆիլմեր դևերի մասին
Կատեգորիա:Ֆիլմեր կրոնի մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:1970-ականների ամերիկյան ֆիլմեր
Կատեգորիա:Հռոմում նկարահանված ֆիլմեր
Կատեգորիա:1970-ականների բրիտանական ֆիլմեր